Her er dommen over de norske jentene
Bakgrunn: Perlefrispark fra Mjelde reddet uavgjort for Norge Ingrid Hjelmseth 6 Rett og slett dårlig keeperspill på 1-0-målet. Gir en unødvendig retur som Mittag scorer på. Meget etter tabben. Maren Mjelde 5 Anonym, forsiktig og uhyre defensiv. Knapt over midtbanen. Så scoret hun på et fantastisk frisparkmål fra 17 meter. Utsøkt! Marita Skammelsrud Lund 5 Spilte ballen rett i beina på en motstander. 10 sekunder senere lå ballen i mål. Klarte seg etter hvert ganske greit. Maria Thorisdottir 5 Par dårlige klareringer og glipper også i markeringen på en corner som nesten ble mål. Spilte seg opp etter hvert. Dokumenterer fart og det trengs i midtforsvaret. Ingrid Moe Wold 5 Ble liggende alt smalt, noe som skapte store rom for Tyskland på vår venstreside. Den utnyttet tyskerne gang på gang. Spilte seg opp i 2. omgang. Ingrid Schjelderup 4 Fikk sin VM-debut som erstatter for Solveig Gulbrandsen på grunn av den defensive kapasiteten. Gjorde ikke så mye ut av seg, men hadde en utrolig pasning som satte opp Herlovsen. Gry Tofte Ims 4 Tar nye steg som anker på midtbanen. Mot Tyskland ble hun veldig defensiv. Et par stygge pasninger trekker ned. Erstattet med Solveig Gulbrandsen etter 1. omgang. Lena Mykjåland 5 Alle venter på at Mykjåland skal vise seg frem. Maktet ikke det som indreløper. Fikk prøve seg som midtbaneanker i 2. omgang – en rolle som passet henne langt bedre. Kristine Minde 3 Lyktes med lite og ingenting i 1. omgang. Denne kampen bør hun bare glemme. Byttet ut med Elise Thorsnes etter 60 minutter. Isabell Herlovsen 5 Ble veldig ensom på topp. Fikk sin store sjanse rett før pause, men skuddet var for dårlig plassert. Håpløs feilpasning som sendte tyskerne rett i angrep trekker ned. Nær Ada Hegerberg 5 Må ta for mange løp bakover for å hjelpe venstrebacken i 1. omgang. Dermed ble det lang vei i angrep. Alt for ofte feilvendt og langt unna målet. Klarer seg bra under tøffe arbeidsforhold. Solveig Gulbrandsen 5 Inn etter pause som indreløper. Har roen og oversikten. Passet henne godt å komme inn når mange har løpt fra seg.
(Tyskland - Norge 1-1) Etter en dårlig 1. omgang viste Norge bedre takter. Slik vurderer VG jentenes innsats mot Tyskland.